钦定古今图书集成/方舆汇编/职方典/第1540卷 > 《重建都匀府堂碑记》陈尚象
## 钦定古今图书集成/方舆汇编/职方典/第1540卷 > 《重建都匀府堂碑记》陈尚象

黔古西南徼，都匀徼外重镇也。四塞为依，孤城自卫，
扼桂、象之喉，引川、播之腋，广以西联唇齿，黔以南藉
藩篱。按《志》所云云，顾不綦重哉？高皇统有南服，后屡
朝隶属于卫府，嗣设于孝宗之弘治六年，府署落成，
明年，实先知府事凌公文献与推官舒君惟纲所创
建也。百馀年来，圣祖、神宗与今皇帝覆冒于上，后先
“守土诸大夫经纶康济于下，亦既久安长治，伟然称
雄都矣。第岁时既久，物力渐敝，诸犹可随时修葺，而
顾瞻堂皇朽蠹于风雨者，且日甚一日。亡论观瞻体
统之弗肃，即以视垂堂之戒若何也？”大府凌公暨节
推蒋君咸以为请，先部院郭公、直指冯公、藩臬监司
赵公、甘公，佥报可。竟逡巡至于今，岂尽由财用绌乏，
经画艰哉？抑亦天时人事相待而有成也？庚戊首夏，
天子特𥳑吴公来守是邦，公揆度周览，引为己任，檄
下所司，饬材鸠工。会江水骤发，有获巨材来献者。公
迺诏梓人曰：“建树在始，其谨尔绳墨，釐尔尺寸，俾毋
失度。”诏陶人、圬人曰：“毁瓦画墁，官有常刑。其端塼埴
慎设，色无淫巧，亦无”苦窳。又属吏于工者曰：“财与民，
国家所爱惜，台司所谆切也。”尔无私渔，役无兜揽。程
材度工，既廪称事，一切殚厥心，而以经历王文元董
焉。经始于仲秋，完美于仲冬，非旷时也。信而后劳。庶
民子来，非征怨也。盖一振作间，前而百十有八年之
规制，此其维新；后而千万祀之观瞻体统，此其攸竖
矣。昔长府之役，鲁在所可已，故闵子之言，圣人取焉。
晋以隶人之垣，羸宾客，子产坏之，一闻其对词，为筑
诸侯之馆，列国利赖，侨固孔子所称为惠人君子者。
夫府之有堂，匪诸侯之馆比也。宣德达情，绥辑纠正，
百责攸萃，非仅一长府也。公当必不可缓之役，为佚
道之使。自此堂一新，百姓之耳目，庶僚之心志，罔有
弗新者，奚翅朝吾施而夕闾阎，不下堂序而明见万
里也哉！且夫堂室坚则藩篱益固，心神尊则唇齿永
相倚附，公乎大有造于西南，可谓凌大夫以后一人
矣。余闻天下事废于因循而扰于纷更，要不独一兴
作为然大都因循者以官为传舍，漫无所事；事纷更
者又狭小前人之制度，而“惟吾意所欲为。此素餐之
讥，成宪之鉴，与节以制度之训，圣所人为惓惓也。”窃
视公此举，张而不弛，为而不扰，其锐然革故而鼎新
也。不牵道傍、不泥堪舆，其他仍旧贯而无所改作也。
于财不伤，于民不害以质，《诗》《书》“大《易》之旨，有弗合乎？
使有官君子能若公，吾无忧天下矣。”堂成，公择吉视
事，报竣，台司大中丞胡公、直指公、藩臬大夫沈公、盛
公、沈公、王公，咸嘉乃丕绩。文武吏士与余等二三子
民忭蹈鼓舞，谓公帡幪我为德当无巳时。公不鄙尚
象，属尚象记其事，象肤浅，曷能赞一词。盖考《尚书》之
命，毕公曰：“公其为成周建无穷之基，有无穷之闻。”余
于公亦云然。若公升恒事业与兹堂相不朽，则圣祖
神宗阴祐之皇上行《显庸》之，吾何赘？公讳贺，江西临
川人，由南廷尉郎高第，出守云中云刑厅董公讳孚
毓，四川江津人。